Diari Oficial de la Generalitat Valenciana


Sumari del DOGV 8238, del 20-02-2018 (2018/665)

Notificació de la sentència dictada en el judici verbal número 848/2016.
------------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/665


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici verbal número 848/2016. [2018/665]  
Demandant: Empresa Mixta Valenciana de Aguas, SA.  
Procuradora: Mª Gloria Benlloch Soriano.  
Demandats: Enrique Salavert Juan i Encarnación Salavert Borrás.  
Vicente Sorní Pérez, secretari judicial del Jutjat de Primera Instància número 20 de València, mitjançant aquest edicte faig saber que en aquest jutjat se segueix procediment verbal (250.2) amb el número 848/2016, a instàncies de l'Empresa Mixta Valenciana de Aguas, SA, representada per la procuradora Mª Gloria Benlloch Soriano, contra Enrique Salavert Juan i Encarnación Salavert Borrás en el qual ha disposat el dia de hui notificar la sentència dictada en aquestes actuacions als demandats que es troben en parador ignorat, Enrique Salavert Juan i Encarnación Salavert Borrás, l'encapçalament i dispositiva literal de la qual diu com segueix:  
  
«Mª Carmen Moreno Martínez, magistrada del Jutjat de Primera Instància número 20 dels d'aquesta ciutat, he vist aquestes actuacions de judici verbal número 848/2016, instades per l'entitat mercantil Empresa Mixta Valenciana de Aguas, SA (Emivasa) representada per la procuradora Gloria Benlloch Soriano i defesa per l'advocat José Morata Aldea, contra Enrique Salavert Juan i Encarnación Salavert Borrás, declarats en rebel·lia processal, i en atenció als següents:  
  
Dispositiva  
Estime la demanda formulada per la procuradora Gloria Benlloch Soriano en nom i representació de l'entitat Empresa Mixta Valenciana de Aguas, SA, contra Enrique Salavert Juan i Encarnación Salavert Borrás sobre resolució de contracte de subministraments d'aigua potable i de manteniment de comptador mesurador del consum i reclamació d'una quantitat pel servei prestat en virtut del dit contracte, i declare resolt el contracte de subministrament d'aigua potable i manteniment de comptador referit a l'habitatge siti al carrer Reus número 30, porta 10.ª de València, concertat el 2 de novembre de 1968, i en conseqüència, condemna Enrique Salavert Juan i Encarnación Salavert Borrás a atenir-se a aquesta declaració, i a aquesta última, com a propietària actual de l'habitatge, que permeta a la demandant el seu accés per a l'adopció de les mesures pertinents per a procedir a la desconnexió del subministrament i a la retirada del comptador, i així mateix condemne Enrique Salavert Juan i a Encarnación Salavert Borrás que paguen conjuntament i solidàriament a l'entitat actora la quantitat de 1.664,12 - pels serveis de subministrament d'aigua potable i manteniment de comptador, prestats en el període de 9 de novembre de 2011 al 7 de març de 2016 i no satisfets, quantitat que s'incrementarà amb l'interés legal des de la interposició de la demanda (6.05.2016) fins al seu complet pagament.  
  
No pertoca la condemna de futur quant als nous rebuts que es generen i els interessos que se'n meriten.  
S'imposen les costes a la part demandada.»  
  
I perquè servisca d'edicte de notificació de la sentència als demandats, Enrique Salavert Juan i Encarnación Salavert Borrás en parador ignorat, estenc aquest edicte perquè es publique en el Diari Oficial de la Generalitat Valenciana.  
  
València, 13 de juny de 2017.- El secretari judicial: Vicente Sorní Pérez.